**Εικόνα που περιέχει βάζο, φιάλη, εσωτερικός χώρος, άρωμα

Περιγραφή που δημιουργήθηκε αυτόματα**

**ΔΕΛΤΙΟ ΤΥΠΟΥ**

***Εργαστηριακή Επιμορφωτική Ημερίδα 7/9/2023***

***«Lab Fest: Εργαστηριακή Υποστήριξη των μαθημάτων των Φυσικών Επιστημών»***

Με επιτυχία και μεγάλη συμμετοχή υλοποιήθηκε η Εργαστηριακή Επιμορφωτική Ημερίδα**,** με θέμα:

***«Lab Fest: Εργαστηριακή Υποστήριξη των μαθημάτων των Φυσικών Επιστημών»***

που διοργανώθηκε την **Πέμπτη 7 Σεπτεμβρίου 2023** από τους Συμβούλους Εκπαίδευσης Φυσικών Επιστημών κ. **Αγγελική Γαριού** και κ. **Ιωάννη Πολίτη** σε συνεργασία με τα ΕΚΦΕ Αχαΐας**.**

Η εκδήλωση πραγματοποιήθηκε σε χώρους του ΕΚΦΕ Πατρών και του 13ου  Γυμνασίου Πατρών.

Στην Ημερίδα συμμετείχαν ενεργά περισσότεροι από 120 εκπαιδευτικοί που διδάσκουν μαθήματα Φυσικών Επιστημών στη ΔΔΕ Αχαΐας.

Για το αντικείμενο της **Φυσικής**, η ομάδα συναδέλφων-εισηγητών αποτελούμενη από τους κ.κ. Ακράτου Βασιλική, Γιανναρέλη Ματούλα, Δρακοπούλου Σταυρούλα, Τελιτζίδη Σταύρο ανέπτυξαν εργαστηριακά τα παρακάτω θέματα:

* Μετρήσεις μάζας-Τα διαγράμματα, Μέτρηση δύναμης-Νόμος Hooke
* Υπολογισμός πυκνότητας υγρού και στερεού σώματος
* Νόμος του Ohm σε αντιστάτη και σε λαμπτήρα
* Μελέτη της ευθύγραμμα ομαλά επιταχυνόμενης. κίνησης με χρήση ηλεκτρικού χρονομετρητή και χαρτοταινίας

Για το αντικείμενο της **Χημείας**, η ομάδα συναδέλφων-εισηγητών αποτελούμενη από τους κ.κ. Δεσυνιώτη Ιωάννα, Ζαχαροπούλου Στέλλα, Κίλια Βιργινία, Παπαχριστόπουλο Ηλία, ανέπτυξαν εργαστηριακά τα παρακάτω θέματα:

* Παρασκευή διαλυμάτων ορισμένης περιεκτικότητας (% w/w, %w/v), Διαχωρισμός μιγμάτων-Μέθοδοι διαχωρισμού.
* Πυροχημική ανίχνευση μετάλλων - γραμμικά φάσματα εκπομπής αερίων.
* Όξινος χαρακτήρας των οξέων - Βασικός χαρακτήρας των βάσεων.
* Χημικές αντιδράσεις (οξειδοαναγωγικές, μεταθετικές: σύνθεση, απλή αντικατάσταση, διπλή αντικατάσταση, εξουδετέρωση).

Για το αντικείμενο της **Βιολογίας**, η ομάδα συναδέλφων-εισηγητών αποτελούμενη από τους κ.κ. Αντωνακοπούλου Άννα, Αρλαπάνο Γεώργιο, Κούκη Μαριάνθη, Ντρίνια Αντωνία, Φερτάκη Βασίλειο, ανέπτυξαν εργαστηριακά τα παρακάτω θέματα:

* Κυτταρική θεωρία – Αξιοποίηση μικροσκοπίου και στερεοσκοπίου στο σχολικό εργαστήριο.
* Μακρομόρια - Απομόνωση Νουκλεϊκών οξέων από φυτικό ιστό, παρατήρηση χρωμοσωμάτων σε μικροσκόπιο.
* Η κληρονομικότητα μέσα από το παιχνίδι και το πείραμα προσομοίωσης.
* Φωτοσύνθεση: Ανίχνευση αμύλου σε φύλλα, Μελέτη του ρυθμού φωτοσύνθεσης με την τεχνική των αναδυόμενων δίσκων

Για το αντικείμενο της **Γεωλογίας**, η ομάδα συναδέλφων-εισηγητών αποτελούμενη από τους κ.κ. Βλάχο Ιωάννη, Μακρίδου Θεοδώρα, Παπαϊωάννου Ιωάννα, Πούλου Παρασκευή, ανέπτυξαν εργαστηριακά τα παρακάτω θέματα:

* Μελέτη χάρτη.
* Κλίμα - Καιρός και Κλιματική Αλλαγή.
* Μια βουτιά στον ωκεανό.
* Τα πετρώματα στη ζωή μας

Την εκδήλωση χαιρέτησε η διευθύντρια ΔΔΕ Αχαΐας κ. Ευγενία Πιερρή και παρευρέθηκαν οι Σύμβουλοι Εκπαίδευσης Φυσικών Επιστημών Αιτωλοακαρνανίας κ. Νικόλαος Σταμάτης και Ηλείας κ. Μαρία Μπίρμπα και ο συντ. υπεύθυνος ΕΚΦΕ Αιγίου κ. Γιώργος Ζησιμόπουλος.

Παραθέτουμε και μερικά φωτογραφικά στιγμιότυπα.

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |